# Antxon Ezeiza

Antxon Ezeiza Sansinenea (Donostia, 1935eko irailaren 14a - ib., 2011ko azaroaren 15a) euskal zinema zuzendari, ekoizle eta gidoigilea zen.
1970eko hamarkadaren bukaeran eta 1980ko hamarkadaren Ikuska dokumental saila ekoitzi zuen, Luis Iriondorekin batera.Babesleak, berriz Bertan Filmak, Orbegozo Fundazioa eta Euskadiko Kutxa. 35 milimetrotan grabatu zituzten.
Maialen Belokik bere doktorego tesian Antxon Ezeizaren lan zinematografikoa eta ibilbide profesionala aztertu zituen Euskal Herriko Unibertsitatean. Ezeizaren ekarpena hari egokitu zaion testuinguru historiko, politiko, industrial eta kulturalean kokatzen du, eta, osagarri gisa, haren teoriak bere zinema-produkzioan noraino eta nola gauzatzen ziren aztertu zuen. Ildo horretan, garai hartako espainiar zinemako hiru mugarri garrantzitsu ikertu zituen: errealismo kritikoa edo dialektikoa, Espainiako Zinema Berria eta Euskal Zinema Nazionala. Horretan kokatuta, Ezeizaren bizi-esperientzia ere aztertu zuen, batez ere, politikarekin zuen harreman eta konpromiso estua; zinemagintzaren eta politikagintzaren artean ibili zen, eta, antza, Antonio hura Antxon bihurtu zen.

## Bere aurkako boikota

Ke arteko egunak filma egin zuenean espainiar komunikabideen aldetik boikota jaso zuen. Izan ere, ideia abertzaleen alde agertu zen eta sekulako sorgin-ehiza hasi zuten beraren aurka, filma Donostiako Zinemaldian aurkeztu zuenean. Kritikari batzuek, filmaren zinemagintza-alderdi hutsak alde batera utzi, eta sekulako egurra eman zioten euskal zuzendariaren lanari, hark zeuzkan ideia politikoengatik soilik.

## Filmagintza
### Zuzendaria

* Felicidades, Tovarich (1995)
* Ke arteko egunak (1990)
* El Complot mongol (1978)
* Mina, viento de libertad (1977)
* Las secretas intenciones (1970)
* De cuerpo presente (1967)
* El próximo otoño (1967)
* Último encuentro (1967)
* A través del fútbol (1962)
* A través de San Sebastián (1960)
* Día de paro (1960)

### Zuzendari laguntzailea

* Tarde de domingo (1960)

### Gidoigilea

* Felicidades Tovarich (1995)
* Ke arteko egunak (1990)
* El Complot mongol (1978)
* Mina, viento de libertad (1977)
* Las secretas intenciones (1970)
* De cuerpo presente (1967)
* El próximo otoño (1967)
* Último encuentro (1967)
* I cento cavalieri (1964)
* Los Inocentes (1963)
* A través del fútbol (1962)
* A traves de San Sebastian (1960)

### Ekoizlea

* Ikuska 8 (1980)
* Ikuska 3 (1979)
* Noche de verano (1962)

## Sariak

* 1989ko Donostiako Zinemaldiaren Donostia Saria lortu zuen.
* 1967ko Cannesesko Zinemaldiaren Urrezko ahurrarako hautagaia zen.
* 1961eko Espainiako Gidoigile Elkartearen saria lortu zuen.

## Erreferentziak

* ↑ Antton Ezeiza hil da. Berria.info
* ↑ (Gaztelaniaz) Beloki, Maialen. (2010). «ENTRE ANTONIO Y ANTXON ECEIZA. CINE Y POLÍTICA» www.educacion.gob.es Teseo-tesis (Noiz kontsultatua: 2021-09-13).
* ↑ (Gaztelaniaz) Beloki, Maialen. (2010). Entre Antonio y Antxon Eceiza. Cine y Política - cyp - Audiovisual Communication and Advertising Department - UPV/EHU. UPV/EHU (Noiz kontsultatua: 2021-09-13).
* ↑ Imaz, Andoni. «Zinemaren aldiak eta aldiriak» Berria (Noiz kontsultatua: 2021-09-12).
* ↑ (Gaztelaniaz) Beloki, Maialen. «Dock Of The Bay 2021. Musika Dokumentalen Jaialdia» www.dockofthebay.es (Noiz kontsultatua: 2021-09-12).
* ↑ https://aunamendi.eusko-ikaskuntza.eus/eu/ke-arteko-egunak/ar-150086/

## Kanpo estekak

* Artikulua imdb.com
* Euskadiko Filmategia
* Antxon Ezeizari buruzko artikulua Argia astekarian (2011)
* Datuak: Q2857275